Петербургда ўзбекистонлик муҳожирни ўлдирган миллатчилар судланмоқда\n18 январ 2021, Тошкент вақти: 12:38\nСанкт-Петербург судининг Ҳакамлар ҳайъати 19 кишидан иборат миллатчилар гуруҳининг 18 аъзосини миллий нафрат асосида 36 жиноятни содир этганликда, жумладан, Ўзбекистон фуқароси Мансур Умрзоқовни ўлдирганликда айбдор, деб топди. Ҳайъат бир нафар судланувчини оқлади.\nҲакамлар ҳайъатининг мазкур қарори асосида суд яқин кунда айбланувчиларга ҳукм чиқаради.\nХабарда айтилишича, гуруҳга миллати араб бўлган Андрей Колесников 2012 йилда асос солган. Мазкур гуруҳ Россияда ўтказилган миллатчилар намойишларида фаол қатнашиб келган. 2013 йилнинг 4 ноябрида мана шундай намойишдан қайтаётган гуруҳ 50 ёшдаги ўзбекистонлик муҳожир Мансур Умрзовоқга ҳужум қилган.\nМиллатчилар Ўзбекистон фуқаросининг танасига 20 мартадан кўпроқ пичоқ урганлар. Мансур Умрзоқов воқеа жойида ҳалок бўлган.\nТергов материалларига қараганда, 2012 йилдан 2014 йилгача миллатчилар гуруҳи миллий нафрат асосида 36та жиноятни амалга оширган. Гуруҳ қўлга олинган 2014 йилда гуруҳ аъзоларининг асосий қисми балоғатга етмаган ўсмирлар, гуруҳ раҳбари эса 30 ёшда бўлган.


Белгияда ковид паспортига қарши намойишчиларга қарши кўздан ёш оқизувчи газ ишлатилган\n20 Dekabr 12:20 COVID-19\nБЕЛГИЯ ГАЗ КОРОНАВИРУС МИТИНГ ПОЛИЦИЯ ЭМЛАШ\nБелгияда мажбурий эмлаш ва санитария паспортларига қарши намойиш чоғида полиция кўздан ёш оқизувчи газ ишлатган.\nЧекловчи COVID чораларига қарши Брюсселдаги намойишга қўшилган бир гуруҳ тартибсизликлар навбатчи политсия ходимларига петардалар, тошлар ва шишаларни улоқтиришди.\nУлар кўздан ёш оқизувчи газ билан жавоб беришди. 19 декабр куни RTBF телеканали полицияга таяниб, 13 нафар безори ҳибсга олингани ҳақида хабар берди.\n«Озодлик марши – учинчи ҳаракат» деб номланган намойишда полиция маълумотларига кўра, 3,5 минг иштирокчи тўпланган, ташкилотчилар эса 50 минг намойишчи кўчаларга чиққанини айтишмоқда. RTBF журналистлари камида 15 минг кишини ҳисоблашган.\nАнвар Алимов Ўзбекистондаги карантин чекловлари ҳақида гапирди\nБу ҳаракат шифохона ходимларини мажбурий эмлашга ва санитария паспортларига қарши қаратилган эди. Намойишчилар пандемия бошланганидан бери киритилган чекловларга қарши. 21-ноябр кунги илк намойишда 35 мингга яқин намойишчи қатнашди. 5 декабрдаги иккинчи намойиш 8 мингга яқин иштирокчини бирлаштирди.\nАввалроқ La Libre Belgique газетаси Sciensano соғлиқни сақлаш институтига таяниб, Белгияда сўнгги кунларда ўртача кунлик инфекциялар сони ўтган ҳафтага нисбатан 31% камайишда давом этиб, 10 мингга яқинлашгани ҳақида хабар берган эди.\nШу билан бирга, расмийларнинг тушунтиришича, бу рақамлар қониқиш уйғотса ҳам, улар ҳали ҳам жуда юқори бўлиб қолмоқда ва чекловчи чораларда енгилликка йул қўймайди.\nСамарқанд: аҳолини эмлаш бошланди


Статистикада берилган ўлганлар сони билан реал ҳаётдаги ўлганлар сонида тафовут бор – Оқилов иқрори | Qalampir.uz\nСтатистикада берилган ўлганлар сони билан реал ҳаётдаги ўлганлар сонида тафовут бор – Оқилов иқрори\nЖамият\t03 Август 21:28 18748\nШу вақтгача бошни тик кўтариб, статистика шаффоф эканини айтиб келаётган Соғлиқни сақлаш вазирлиги коронавирус қурбонлари сони аниқ эмаслигини тан олди. Бугун, 3 август куни Коронавирусга қарши кураш штаби аъзоси Ҳабибулла Оқилов матбуот анжуманида шу ҳақда айтиб ўтди.\nҲабибулла Оқиловнинг сўзларига кўра, Ўзбекистонда расман эълон қилинаётган коронавирус қурбонлари ва ҳақиқатда COVID-19 касаллигидан ўлаётган беморлар орасида тафовут бор.\n“Статистикада берилган ўлганлар сони билан реал ҳаётдаги ўлганлар сонида тафовут бор. Масалан, бемор келганда қўлида таҳлили бўлмайди. Уни қилишга улгурмаган ҳам, ҳаракат ҳам қилмаган”, деди Оқилов.\nСтатистикада хатолик борлигига иқрор бўлган профессорнинг кейинги гапи табни хира қилди. Одамлар коронавирусга тест топширишга ҳаракат қилмаган дейиш мутлақо нотўғри. Айбни одамларга ағдариш эмас, эгилган бошни қилич кесмас деб, тизимдаги камчиликни тан олиш тўғри бўларди. Одамлар кунлаб тест топширолмай, топширганлар ҳам натижасини кута-кута касаллик аломатлари ўтиб кетган ва вафот этганлар қанча бўлди.\nОқиловнинг таъкидлашича, ҳозир аломатлар кўринган барчага коронавирусга қарши даво чоралари кўриляпти. Аввал бундай бўлмаган, тегишли шифохоналар қабул қилмаган. Мутахассис шундай дейди:\n“Олдин бундай беморларни COVID-19 стационарларига қабул қилмас эдик. Оддий стацонарда даволар эдик. Ҳозир уй шароитида ҳам, стационар шароитда ҳам таҳлил натижасини кутмасдан давони COVID-19 касаллигидек олиб бориш ҳақида буйруғимиз бор”.\nТиббиёт фанлари докторининг айтишича, коронавирус аниқлангани ҳақида таҳлил натижаси бўлса, у COVID-19 дан ўлган деб ҳисобланар экан. Акс ҳолда пневмония деб.\n“Минг афсус, уйида даволанишга ҳаракат қилиб, оғир аҳволда олиб келинган беморлар бир кун ётиб, икки кун ётиб ўладиган бўлса, ўша вақт ичида таҳлили бўлмаган бўлса, клиникада таҳлил олиниб, тасдиқланмаган бўлса, статистикага улар коронавирус бўлиб тушмайди. Шунинг учун статистикада тафовут бўлиши мумкин. Улар пневмониядан ўлган деб ҳисобланади”, деди Оқилов.\nУйида даволанишга ҳаракат қилмаган, шифохонага ётолмай, коронавирусга тест топширолмай, ўз имконияти билан соғайишга ҳаракат қилган десак, ўринли бўлади.\nРасмийнинг ўзи айтиб турибди, қандайдир буйруқ чиқмагунча, шифохоналар қабул қилмаган. Ҳўш, бундай вазиятда одамлар ўзи билганича, ундан-бундан эшитганича, уйида даволанмай, ўлиб кетавериши керакмиди? Бундан икки ҳафта олдин коронавирусга тест топширишда катта муаммолар келтириб чиқарганда, “ҳа, тизимда хатолик бўлди”, деб ўтирган эдингиз. Орадан 15 кун ўтиб, одамлар ўзбошимчага чиқдими?\nЯна бир нарса, агарда пневмония авж олиб, ўлим кўпайган бўлса, унинг ҳам алоҳида статистикасини юритиш ёки коронавирусга қўшиш вақти келмадими? Ҳурматли расмийлар қўлингиздаги қарталарни очиб, шаффоф маълумотлар бериш вақти аллақачон келиб, ўтиб ҳам кетди.\n28 Сентябрь 10:15 42711\n27 Сентябрь 21:41 39591\n28 Сентябрь 15:22 20225\n28 Сентябрь 09:27 19803\n28 Сентябрь 09:43 19570


Стикерлар яроқсиз бўлиб қолганда ёки машина сотилганда алмаштириб берилмайди – ДХА\nДавлат хизматлари агентлигининг маълум қилишича, давлат хизматлари марказлари орқали берилган стикерлар яроқсиз ҳолга келиб қолганда ёхуд машина сотилганда алмаштириб берилмайди.\n«Расмий саҳифаларимиз, ижтимоий тармоқлардаги оммавий гуруҳлар ҳамда кенг жамоатчиликда Давлат хизматлари марказлари орқали берилган стикерлар машина сотилганда, носоз ёки яроқсиз ҳолга келиб қолганда алмаштириб бериладими, деган саволлар кўпаймоқда.\nХабарингиз бор, Республика махсус комиссиясининг қарорига асосан 2020 йил 1 августга қадар мамлакатимизда автотранспорт ҳаракати чекланди. Бироқ машиналар ҳаракатланиши учун ДХМлар томонидан илгари берилган махсус рухсатнома (стикер)лар карантин чекловлари амал қилиш даврида қўлланилиши белгиланди.\nОдатда, марказларимиз орқали кўрсатиладиган ҳар бир хизмат аниқ регламент асосида амалга оширилади. Стикерлар бериш хизмати эса Махсус комиссиясининг 2020 йил 30 мартдаги 13-сон йиғилиш баёни билан тасдиқланган тегишли вақтинчалик тартибга асосан амалга оширилган. Мазкур тартибда махсус рухсатнома берилган машиналар ўзгариши муносабати билан уларни қайта расмийлаштириш назарда тутилмаган», дейилади агентликнинг расмий баёнотида.\nҚайд этилишича, Республика махсус комиссиянинг 2020 йил 30 мартдаги 13-сон йиғилиш баёни бугунги кунда ўз кучини йўқотган. Давлат хизматлари марказлари орқали автотранспорт воситаларига стикерлар бериш 2020 йил 9 апрелдан тўхтатилган.\nМаълумот учун, ҳар бир стикер голограммалар билан биргаликда Ягона интерактив давлат хизматлари портали орқали алоҳида уникал рақам билан расмийлаштирилган. Унга киритилган маълумотларга ҳозирда Давлат хизматлари марказлари томонидан ўзгартириш киритишнинг техник имконияти мавжуд эмас.\nАввалроқ ДХА давлат хизматлари марказлари стикер бeриш тўхтатилгани ҳақида огоҳлантирганди.\nКарантин даврида нима учун прокурорларга стикер берилиб, адвокатларга берилмади? – Ҳуқуқ фаоли пандемия давридаги муаммолар ҳақида


Ўзбекистонда 4та кодекс ҳамда 6та қонунга ўзгартишлар киритилди\n11:24 / 10.06.2015\n2015 йил 9 июнь куни Ўзбекистон Республикаси Президенти Ислом Каримов “Ўзбекистон Республикасининг айрим қонун ҳужжатларига ўзгартиш ва қўшимчалар киритиш, шунингдек айрим қонун ҳужжатларини ўз кучини йўқотган деб топиш тўғрисида”ги Ўзбекистон Республикаси Қонунига имзо чекди. Бу ҳақда xushnudbek.uz сайтида хабар берилган.\nШунингдек, Қонуннинг расмий матни “Халқ сўзи” ва “Народное слово” газеталарида эълон қилинди.\nМазкур Қонун Олий Мажлис Қонунчилик палатаси томонидан 2015 йил 7 майда қабул қилинган ва Сенат томонидан 2015 йил 15 майда маъқулланган.\nҚонунга кўра, қуйидаги 4 та кодекс ҳамда 6 та қонунга ўзгартиш ва қўшимчалар киритилди:\n1. Жиноят кодекси;\n2. Маъмурий жавобгарлик тўғрисидаги кодекс;\n3. Фуқаролик процессуал кодекси;\n4. Ҳаво кодекси.\n1. «Маҳаллий давлат ҳокимияти тўғрисида»;\n2. «Автомобиль транспорти тўғрисида»;\n3. «Радиочастота спектри тўғрисида»;\n4. «Темир йўл транспорти тўғрисида»;\n5. «Йод етишмаслиги касалликлари профилактикаси тўғрисида»;\n6. «Транспорт воситалари эгаларининг фуқаролик жавобгарлигини мажбурий суғурта қилиш тўғрисида».\nШунингдек, қуйидагилар ўз кучини йўқотган деб топилди:\n1) Ўзбекистон Республикасининг 1993 йил 7 майда қабул қилинган «Умумий фойдаланишдаги ҳаво, темир йўл, ички сув ва автомобиль транспорти йўловчиларининг мажбурий шахсий суғуртаси тўғрисида»ги Қонуни;\n2) Ўзбекистон Республикаси Олий Кенгашининг 1993 йил 7 майда қабул қилинган «Умумий фойдаланишдаги ҳаво, темир йўл, ички сув ва автомобиль транспорти йўловчиларининг мажбурий шахсий давлат суғуртаси тўғрисида»ги Ўзбекистон Республикаси Қонунини амалга киритиш ҳақида»ги Қарори;\n3) Ўзбекистон Республикасининг 1997 йил 26 декабрда қабул қилинган «Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Қонунининг IХ бўлими.


08:54 / 11.01.2019 8961\n9 минг йўловчини сайр қилдириб юрган, дунёдаги энг катта круиз лайнерларидан бири Oasis of the Seas’да хавфли инфекция тарқалиши аниқланди. Бу ҳақда Daily Express нашри хабар берди.\nКариб денгизи бўйлаб саёҳат қилаётган йўловчилардан 167 нафари ич кетиш ва кўнгил айнаш билан кечувчи Норуолк вирусига (ичак гриппи ҳам дейилади) чалиндилар. Шу сабабли сайёҳларга тиббий ёрдам кўрсатилмагунгача кемани тарк этиш тақиқлаб қўйилди.\n“Шифокорларимиз жабрланганларга рецептсиз берилувчи дори-дармон билан ёрдам беришга уринмоқдалар. Бу орада биз кўпроқ шифокорларни жалб қилишга ҳаракат қилмоқдамиз ва бор кучимиз билан кейинги асоратларнинг пайдо бўлиши эҳтимолини минималлаштирамиз”, деб айтган кемага эгалик қилувчи Royal Caribbean компанияси вакили Оуэн Торрес.\nGoogle Play’даги 200дан ортиқ иловада зарарли дастур борлиги аниқланди\nКучли жосус-вирус шимолий кореялик хакерларнинг қуроли бўлиб чиқди


АҚШ Туркияга Сурияга бостириб киргани учун санкция жорий қилди\nАҚШ Сурия шимолидаги вазият туфайли Туркия Мудофаа вазирлиги ва Туркия Энергетика вазирлигига қарши санкция қўллади. АҚШ президенти Дональд Трамп томонидан имзоланган фармон қўшимча санкцияларга ҳам йўл очади.\nТуркия бош штабининг собиқ қўмондони, айни вақтда мудофаа вазири ҳисобланган Хулуси Ақар, энергетика вазири Фотиҳ Дўнмез, Адолат ва тараққиёт партияси раҳбари ўринбосари Сулаймон Сўйлу ҳам санкция остига тушган.\nАҚШ Давлат котиби Майк Помпео санкциялардан мақсад - Туркияни Суриядаги ҳарбий ҳаракатларини тўхтатишга ва АҚШ билан мулоқотга қайтишга мажбурлаш ҳисобланади. Акс ҳолда, Туркияга нисбатан янги санкциялар қўлланиши мумкин.\n«Президент Трамп Туркия Суриянинг шимоли-шарқидаги ҳужумларини тўхтатиши ва зудлик билан ўт очишга барҳам беришига қаратилган қарорни имзолади. Бу қарор Молия вазирлиги ва Давлат департаментига Сурияда барқарорлик ва хавфсизликка раҳна солаётган, фуқаролар учун таҳдид туғдираётган ҳаракатлари учун Туркия тизимлари ва шахсларига қарши санкциялар қўллаш ҳуқуқини беради», — дейилади Помпеонинг баёнотида.\nАҚШ вице-президенти Майк Пенс ҳам Дональд Трамп Ражаб Тоййиб Эрдўған билан телефон орқали мулоқотида Сурияда ўт очишни тўхтатишни талаб қилгани ҳақида маълум қилди. Оқ уйдагилар яқин вақтлар ичида Трамп топшириғи билан Анқарага америкаликлар делегацияси йўл олиши ҳақида айтишмоқда. Хабарларга кўра, бу делегацияни Пенснинг ўзи бошқаради.\nБундан аввалроқ санкциялар қўлланиши ҳақида огоҳлантирган Трамп Туркия билан савдо музокаралари тўхтатилиши учун кўрсатма бергани, май ойида импорт учун 25 фоизга туширилган бож яна 50 фоиз миқдорига қайтарилишини маълум қилганди.\n«Мен тез орада янги фармонимни имзолайман, унга кўра Туркия раҳбариятидаги амалдаги ва собиқ расмийларга, шунингдек, Сурия шимоли-шарқидаги вазият барқарор бўлишига қарши барча шахсларга санкция қўлланади. Туркиялик раҳбарлар бу хавфли йўлда юришда давом этса, мен Туркия иқтисодиётини бутунлай вайрон қиламан», дея ёзганди Трамп.\nТуркия армияси 9 октябрь куни Сурия шимолига кириб, курдларга қарши ҳарбий амалиёт бошлаганди.\nИШИДга қарши уруш вақтида АҚШ бошчилигидаги коалицияга қуруқликдаги ҳаракатларда асосий кўмакчи бўлган курдларнинг етакчилари Дональд Трамп америкалик ҳарбийларни Сурия шимолидан олиб чиқишга кўрсатма беришини Туркия Сурия ҳудудига бостириб киришига розилик билдиргани сифатида қабул қилишмоқда ва АҚШни «орқадан пичоқ уриш»да айбламоқда.\nТрампнинг ўзи эса бир томондан Туркиянинг Сурия ҳудудига киришига тўсқинлик қилмади, америкалик ҳарбийлар бу зиддиятда иштирок этмаслиги маълум қилинди ва Америка курдларга ёрдам қўлини чўзмади. Бошқа томондан Трамп Анқара америкаликлар президентига ёқмайдиган ишларни қилишда давом этса, Туркия иқтисодиёти яксон этилиши билан таҳдид қилинди.\nЯкшанба куни курдлар расмий Дамашқ билан келишувга эришди ва Сурия араб республикаси ҳукумати қўшинлари шимолга йўлланди. Башар Асад ва курдлар ўртасидаги келишувга кўра, армия Туркия билан чегаралар бўйлаб жойлашмоқда.\nТуркия курд айирмачиларини Сурия шимолидан суриб ташлашни истайди. Турклар суриялик курдларни ҳам Туркия ҳудудида қарийб 30 йилдан буён мустақил бўлиб чиқиш учун ҳукуматга қарши курашиб келаётган Курдистон ишчи партияси билан алоқадор деб ҳисоблайди.\n9 октябрь куни Ражаб Тоййиб Эрдўған «Тинчлик булоғи» амалиёти бошланганини эълон қилди. Бу ҳарбий амалиётдан мақсад курдлар яшаб келаётган ҳудудларни тозалаб, ўзининг жанубий чегаралари хавфсизлигини таъминлаш, Сурия шимолида эса «хавфсиз зона» ташкил этиб, ўз ҳудудидаги суриялик қочқинларни ушбу ҳудудга жойлаштириш экани айтилган.